Izquierda-Ezkerrako foru parlamentarien elkarteari atxikitako foru parlamentari José Miguel Nuin Moreno jaunak idatziz erantzuteko galdera bat egin du (2019ko urtarrilaren 23an sartu zen erregistroan, 9-19/PES-00015 sarrera-zenbakiarekin), jakiteko ea Sorkuntza artistikoari eta zinemagintzari buruzko premiazko neurriak onesten dituen abenduaren 28ko 26/2018 Errege Lege-dekretuari jarraiki

a) aurreikusi al duen Nafarroan neurri berberak edo gisakoa aplikatzea eta

b) kasua bada, zer aurreikuspen duen dagozkion arauak onesteari dagokionez. Hona Nafarroako Gobernuko Ogasuneko eta Finantza Politikako kontseilaria:

Hori dela-eta garrantzia duten tributu-arloko honako aldaketa hauek ekarri behar dira gogora, horiei dagokienez jardun baita edo jardun nahi baita:

1.- Atxikipena eta konturako diru-sarrerak murriztea Pertsona Fisikoen Errentaren gaineko Zergan, jabetza intelektualaren ondoriozko kapital higigarriaren etekinei dagokienez.

Hori dela-eta, Maiatzaren 24ko 174/1999 Foru Dekretuaren bidez onetsi zen PFEZaren Erregelamenduaren aldaketa bat izapidetzen ari da. Otsailaren 7ko 16/2019 Foru Aginduak jendaurrean paratu zuen informazioaren ondorioetarako.

Nafarroako Zerga Ogasunaren webgunean daude argitaratuta balio erantsiaren gaineko zergaren erregelamendua (martxoaren 8ko 86/1993 Foru Dekretuak onetsia), fakturazio betebeharrak arautzeko erregelamendua onesten duen erregelamendua (apirilaren 10eko 23/2013 Foru Dekretuak onetsia) eta Pertsona Fisikoen Errentaren gaineko Zergari buruzko Erregelamendua (maiatzaren 24ko 174/1999 Foru Dekretuak onetsia) aldatzen dituen foru dekretuaren proiektua.

2.- Pertsona fisikoa diren interpreteek, artistek, zuzendariek eta teknikariek emandako zerbitzuei aplikatu beharreko BEZaren zerga-tasaren murrizketa.

1/2019 Legegintzako Foru Dekretua, urtarrilaren 30ekoa, Tributu Harmonizazioari buruzkoa, Balio Erantsiaren gaineko Zergari buruzko abenduaren 30eko 19/1992 Foru Legea aldatzen duena, foru araubidera ekartze aldera pertsona fisikoek antzezle, artista, zuzendari eta teknikari gisa ikuskizun aretoetan erakuts daitezkeen zinema filmen produkzio-etxeei eta kultur lan eta ikuskizunen (antzezlanak eta musikalak) antolatzaileei ematen dizkieten zerbitzuei BEZaren tasa murriztua aplikatzea. Tributu harmonizazioari buruzko legegintzako foru dekretu honek 2019ko urtarrilaren 1etik aitzina hartuko du indarra.

3.- Sozietateen gaineko zergan zinema ekoizpenetan eta ikus-entzunezko serieetan inbertitzeagatiko kenkaria aplikatzeko baldintzak.

Nafarroako Gobernuak une honetan ez dauka aurreikusita abenduaren 28ko 26/2016 Foru Legea aldatzeko inolako proiekturik sustatzea, hori Parlamentuaren eskumena baita.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko otsailaren 22an

Ogasuneko eta Finantza Politikako kontseilaria: Mikel Aranburu Urtasun